यह कहा गया है कि जीवात्मा के कर्मानुसार, भगवान उसे संसार अथवा मोक्ष प्रदान करते है, परंतु आचार्य सदैव यही सुनिश्चित करते है कि आश्रित जीवात्मा को मोक्ष की प्राप्ति हो। यह भी समझाया गया है कि सीधे भगवान के पास पहुंचना ऐसा है जैसे उनके हस्त कमलों के माध्यम से उन्हें प्राप्त करना और आचार्य के माध्यम से भगवान के पास पहुंचना ऐसा है जैसे भगवान के चरण कमलों के द्वारा उन्हें प्राप्त करना (क्यूंकि आचार्य भगवान के श्रीचरणों के प्रतिनिधि है)। हमारे पूर्वाचार्यों द्वारा समझाया गया है कि प्रत्यक्ष भगवान द्वारा जीवात्माओं पर कृपा करना दुर्लभ ही है और आचार्य संबंध से जीवात्माओं को स्वीकार करना ही भगवान के लिए अत्यंत उचित और प्रीतिकर है।